Vähemmistöpuolueen ehdokas voitti äärioikeiston äänillä.

Merkel esitti tuomitsi vaalit vierailun aikana Etelä-Afrikassa torstaina. EPA/AOP

Saksan liittokansleri Angela Merkel vaatii uusia vaaleja Thüringenin osavaltioon. Vaalit voitti liberaalipuolue FPD:n ehdokas Thomas Kemmerich äärioikeistolaisen AfD:n äänillä. Liberaalipuolueella on Thüringenin parlamentissa selvä vähemmistö.

Merkel kutsui torstaina Kemmerichin valintaa AfD:n äänien avulla ”anteeksiantamattomaksi”. Hänen mukaansa vaalien tulos pitää perua. Merkel kommentoi asiaa vierailulla Etelä-Afrikassa.

Merkelin mukaan kyseessä oli ”huono päivä demokratialle”.

Asiasta kertoo muun muassa Spiegel.

Taustalla on Merkelin puolueen CDU:n linjaus, jonka mukaan puolue ei tee yhteistyötä AfD:n kanssa ja että AfD:tä ei saa käyttää apuna enemmistön saamiseen.

Uutistoimisto AFP kertoi torstaina iltapäivällä, että Kemmerich on tarjoutunut eroamaan. Asiasta kertovat nimettömät lähteet Kemmerichin puolueessa.

Vähemmistöpuolue

Thüringenin osavaltion parlamentti valitsi Kemmerichin keskiviikkona yllättäen osavaltion pääministeriksi. Hänet valittiin FPD:n, Merkelin CDU:n ja äärioikeisto AfD:n äänillä.

Eroa aiemmin pääministerinä toimineeseen vasemmiston Bodo Ramelowiin oli vain yhden äänen verran.

Kemmerichin liberaalipuolueella on Thüringenin parlamentissa vain 5 edustajaa. Edustajia on kokonaisuudessaan 90.

Vasemmistopuolue Linkellä edustajia on 29, CDU:lla 21 ja AfD:llä 22.

Tiedot selviävät Spiegelin jutusta.